OBRAZLOŽENJE

Dana 29. srpnja 2023. godine na snagu je stupio novi Zakon o pomorskom dobru i morskim lukama („Narodne novine“, broj 83/23) – dalje u tekstu: Zakon.

U dijelu šestom, Glava I. u člankom 149. Zakona, u svrhu održavanja reda na pomorskom dobru, predstavničko tijelo jedinice lokalne samouprave donosi odluku o redu na pomorskom dobru kojom se propisuje: 
1. način uređenja i korištenja pomorskog dobra u općoj upotrebi za gospodarske i druge svrhe, građenje građevina koje se prema posebnim propisima grade bez građevinske dozvole i glavnog projekta te održavanje reda na pomorskom dobru u općoj upotrebi
2. održavanje čistoće i čuvanje površina pomorskog dobra u općoj upotrebi
3. osiguranje nesmetanog prolaska duž pomorskog dobra.

Odlukom iz prethodnog stavka propisuju se i mjere za provođenje mjera za održavanje reda na pomorskom dobru koje poduzima pomorski redar, obveze pravnih i fizičkih osoba i prekršajne odredbe.

[bookmark: _GoBack]U skladu sa člankom 149. Zakona predlaže se donošenje ove Odluke koja je usklađena sa odredbama Zakona koje se odnose na Odluku o redu na pomorskom dobru i na pomorskom dobru unutar zaštićenog dijela prirode (članak 149. Zakona), Upravno tijelo jedinice lokalne samouprave i čuvarska služba zaštićenog tijela prirode (članak 150. Zakona), Pomorski redari i čuvari zaštićenog dijela prirode (članak 151. Zakona), Stjecanje i gubitak ovlaštenja za obavljanje poslova pomorskog redara (članak 152. Zakona), Stručno osposobljavanje pomorskih redara i čuvara zaštićenih dijelova prirode (članak 153. Zakona), Broj pomorskih redara u jedinici lokalne samouprave i javnoj ustanovi z zaštićene dijelove prirode (članak 154. Zakona), Službena iskaznica i odora pomorskog redara (članak 155. Zakona), Nadzor nad provedbom odluke o redu na pomorskom dobru (članak 156. Zakona), Neometan rad pomorskih redara i čuvara zaštićenih dijelova prirode (članak 157. Zakona), Pokretanje upravnog postupka zbog povrede odluke o redu na pomorskom dobru (članak 158. Zakona), Naredba pomorskog redara i čuvara zaštićenog dijela prirode (članak 159. Zakona), Pravni lijek protiv upravnih akata pomorskog redara i čuvara zaštićenih dijelova prirode (članak 160. Zakona) i Obveza nadzora nad pomorskim dobrom (članak 162. Zakona).






